ประกาศมหาวิทยาลัยนวมินทราธิราชเรื่องตราสัญลักษณ์ประจำส่วนงาน มหาวิทยาลัยนวมินทราธิราชพ.ศ.๒๕๖๑ โดยที่เป็นการสมควรกำหนดตราสัญลักษณ์และหลักเกณฑ์การใช้ตราสัญลักษณ์ประจำส่วนงานของมหาวิทยาลัยนวมินทราธิราชอาศัยอำนาจตามความในมาตรา ๖๕แห่งพระราชบัญญัติมหาวิทยาลัยนวมินทราธิราช พ.ศ. ๒๕๕๓สภามหาวิทยาลัยนวมินทราธิราชในการประชุมครั้งที่ ๒/๒๕๖๑ เมื่อวันที่ ๒๑ กุมภาพันธ์๒๕๖๑ จึงออกประกาศไว้ ดังต่อไปนี้ข้อ ๑ ประกาศนี้เรียกว่าประกาศมหาวิทยาลัยนวมินทราธิราช เรื่อง ตราสัญลักษณ์ประจำส่วนงานมหาวิทยาลัยนวมินทราธิราช พ.ศ. ๒๕๖๑ข้อ ๒[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในประกาศนี้ส่วนงาน หมายความว่าส่วนงานตามมาตรา ๙ แห่งพระราชบัญญัติมหาวิทยาลัยนวมินทราธิราช พ.ศ. ๒๕๕๓ข้อ ๔ ตราสัญลักษณ์ประจำคณะแพทยศาสตร์วชิรพยาบาลกำหนดดังภาพแนบท้ายประกาศนี้ลักษณะและความหมายของเครื่องหมายเป็นสัญลักษณ์ประจำคณะ ให้ใช้ตามตราสัญลักษณ์ประจำมหาวิทยาลัยนวมินทราธิราชส่วนล่างของตราสัญลักษณ์ให้มีแถบสีน้ำเงินขลิบเหลืองห้อยชายทั้งสองข้าง ในแถบมีอักษรไทย คำว่า คณะแพทยศาสตร์วชิรพยาบาล พร้อมตราวชิราวุธสีทองและงูเห่าสีเขียวพันด้ามวชิราวุธอยู่ด้านบนทั้งสองข้างซึ่งมีความหมายดังนี้วชิราวุธ หมายถึงเทพศาสตราวุธของพระอินทร์อันเป็นส่วนหนึ่งของพระราชลัญจกรประจำพระบาทสมเด็จพระรามาธิบดีศรีสินทรมหาวชิราวุธพระมงกุฎเกล้าเจ้าอยู่หัวงูเห่าสีเขียว หมายถึงจริยธรรมอันแน่วแน่ของแพทย์อันเป็นสัญลักษณ์ของการแพทย์และการรักษาข้อ ๕ ตราสัญลักษณ์ประจำคณะพยาบาลศาสตร์เกื้อการุณย์กำหนดดังภาพแนบท้ายประกาศนี้ลักษณะและความหมายของเครื่องหมายเป็นสัญลักษณ์ประจำคณะ ให้ใช้ตามตราสัญลักษณ์ประจำมหาวิทยาลัยนวมินทราธิราชส่วนล่างของตราสัญลักษณ์ให้มีแถบสีน้ำเงินขลิบเหลืองห้อยชายทั้งสองข้าง ในแถบมีอักษรไทย คำว่า คณะพยาบาลศาสตร์เกื้อการุณย์พร้อมตราตะเกียงสีทองอยู่ด้านบนทั้งสองข้าง ซึ่งมีความหมายดังนี้ตะเกียงสีทองหมายถึง ความมีจริยธรรมที่มั่นคงและยั่งยืน การมีจิตใจเอื้อเฟื้อเผื่อแผ่เป็นสาธารณกุศลข้อ ๖ ตราสัญลักษณ์ประจำวิทยาลัยพัฒนามหานครกำหนดดังภาพแนบท้ายประกาศนี้ลักษณะและความหมายของเครื่องหมายเป็นสัญลักษณ์ประจำวิทยาลัย ให้ใช้ตามตราสัญลักษณ์ประจำมหาวิทยาลัยนวมินทราธิราชส่วนล่างของตราสัญลักษณ์ให้มีแถบสีน้ำเงินขลิบเหลืองห้อยชายทั้งสองข้าง ในแถบมีอักษรไทย คำว่า วิทยาลัยพัฒนามหานครข้อ ๗ ตราสัญลักษณ์ประจำวิทยาลัยพัฒนาชุมชนเมืองกำหนดดังภาพแนบท้ายประกาศนี้ลักษณะและความหมายของเครื่องหมายเป็นสัญลักษณ์ประจำวิทยาลัย ให้ใช้ตามตราสัญลักษณ์ประจำมหาวิทยาลัยนวมินทราธิราชส่วนล่างของตราสัญลักษณ์ให้มีแถบสีน้ำเงินขลิบเหลืองห้อยชายทั้งสองข้าง ในแถบมีอักษรไทย คำว่า วิทยาลัยพัฒนาชุมชนเมืองพร้อมตราบ้านตึกและกลุ่มคนอยู่ด้านบนด้านละข้าง ซึ่งมีความหมายดังนี้บ้านตึก หมายถึง ความเป็น ชุมชนเมืองประชาคมเมืองกลุ่มคน หมายถึง กลุ่มคนที่รวมตัวกันเพื่อสร้างเครือข่ายสำหรับการพัฒนาข้อ ๘ ตราสัญลักษณ์ประจำคณะวิทยาศาสตร์และเทคโนโลยีสุขภาพกำหนดดังภาพแนบท้ายประกาศนี้ลักษณะและความหมายของเครื่องหมายเป็นสัญลักษณ์คณะ ให้ใช้ตามตราสัญลักษณ์ประจำมหาวิทยาลัยนวมินทราธิราชส่วนล่างของตราสัญลักษณ์ให้มีแถบสีน้ำเงินขลิบเหลืองห้อยชายทั้งสองข้าง ในแถบมีอักษรไทยคำว่า คณะวิทยาศาสตร์และเทคโนโลยีสุขภาพพร้อมตราคบเพลิงและงูเห่าสีเขียวพันด้ามคบเพลิงมีช่อวงจรไฟฟ้าประดับทั้งสองข้างของคบเพลิงโดยมีพื้นสีฟ้าภายในและพื้นสีขาวภายนอกล้อมด้วยกรอบสีส้มอยู่ด้านบนทั้งสองข้าง ซึ่งมีความหมายดังนี้คบเพลิง หมายถึงสัญลักษณ์ของความโชติช่วงความมุ่งมั่นในการแข่งขันฟันฝ่าอุปสรรคทั้งปวงและเป็นแสงสว่างแห่งปัญญางูเห่าสีเขียว หมายถึง การแพทย์การบริการสุขภาพช่อวงจรไฟฟ้า หมายถึง การเชื่อมต่อบูรณาการวิทยาศาสตร์และเทคโนโลยีกับการบริการสุขภาพที่เจริญงอกงามข้อ ๙ รูปแบบตัวอักษรที่ใช้ในตราสัญลักษณ์นี้ให้ใช้รูปแบบตัวอักษรไทยสารบรรณ (THSarabunIT๙)ข้อ ๑๐ การใช้ตราสัญลักษณ์เพื่อการค้าหรือมิใช่เพื่อประโยชน์ของมหาวิทยาลัยหรือส่วนงานต้องได้รับอนุญาตเป็นหนังสือจากมหาวิทยาลัยข้อ ๑๑ ให้อธิการบดีมหาวิทยาลัยนวมินทราธิราชเป็นผู้รักษาการตามประกาศนี้ประกาศณ วันที่ ๒๗ กุมภาพันธ์ พ.ศ. ๒๕๖๑ศาสตราจารย์สุรพลนิติไกรพจน์นายกสภามหาวิทยาลัยนวมินทราธิราช[เอกสารแนบท้าย]๑. ภาพท้ายประกาศมหาวิทยาลัยนวมินทราธิราชเรื่อง ตราสัญลักษณ์ประจำส่วนงาน มหาวิทยาลัยนวมินทราธิราช พ.ศ. ๒๕๖๑(ดูข้อมูลจากภาพกฎหมาย) พิมพ์มาดา/จัดทำ๑๙เมษายน ๒๕๖๑นุสรา/ตรวจ๑๙เมษายน ๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๗๔ ง/หน้า ๔๓/๒๙ มีนาคม ๒๕๖๑